
MAŽEIKIŲ LOPŠELIO-DARŽELIO „DELFINAS“
SOCIALINIO PEDAGOGO PAREIGYBĖS APRAŠYMAS  

SKYRIUS 
PAREIGYBĖ
 
1. [bookmark: _GoBack]Pareigybės pavadinimas – socialinis pedagogas.
2. Pareigybės grupė – specialistas. 
3. Pareigybės lygis – A2.
4. Pareigybės paskirtis – Mažeikių lopšelyje-darželyje „Delfinas“ (toliau – Įstaiga) teikti socialinę pedagoginę pagalbą vaikams, padėti sėkmingai adaptuotis, stiprinti jų socialines ir emocines kompetencijas, bendradarbiauti su šeima, pedagogais ir kitomis institucijomis, siekiant užtikrinti vaiko gerovę ir įtraukųjį ugdymą.
5. Socialinis pedagogas tiesiogiai pavaldus direktoriaus pavaduotojui ugdymui.
6. Socialinį pedagogą į darbą priima ir iš pareigų atleidžia Įstaigos direktorius Lietuvos Respublikos teisės aktų nustatyta tvarka. 

SKYRIUS  
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI 

7. Darbuotojas, einantis šias pareigas, turi atitikti šiuos specialius reikalavimus:   
7.1. būti įgijęs aukštąjį išsilavinimą, socialinės pedagogikos kvalifikacinį laipsnį ir (ar) socialinio pedagogo kvalifikaciją (profesinio bakalauro, bakalauro, magistro) arba baigęs socialinės pedagogikos studijų  programą aukštojoje mokykloje ir įgijęs pedagogo kvalifikaciją;   
7.2. žinoti Lietuvos Respublikos įstatymus, Vyriausybės nutarimus, švietimo, mokslo ir sporto ministro įsakymus bei kitus teisės aktus, reglamentuojančius ikimokyklinį ir priešmokyklinį ugdymą, įtraukųjį ugdymą, švietimo pagalbos teikimą bei vaiko teisių apsaugą;
7.3. išmanyti ikimokyklinio ir priešmokyklinio ugdymo programas, ugdymo turinio planavimo principus, švietimo pagalbos organizavimą bei įtraukiojo ugdymo nuostatas;
7.4. privalo mokėti lietuvių kalbą ne žemesniu kaip B2 lygiu (atitinkančiu III valstybinės kalbos mokėjimo kategoriją);
7.5. turėti bazinę kompiuterinio raštingumo kvalifikaciją, apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis;
7.6. gebėti planuoti ir vykdyti savo veiklą, ugdomąjį procesą, reflektuoti, spręsti iškilusias problemas, rengti ataskaitas.  

SKYRIUS   
ŠIAS PAREIGAS EINANČIO DARBUOTOJO FUNKCIJOS

8. Socialinis pedagogas vykdo šias funkcijas:   
8.1. darbo laiką planuoja ir veiklas vykdo vadovaudamasis teisės aktais, reglamentuojančiais pedagoginių darbuotojų darbo laiką ir darbo krūvio sandarą;
8.2. vertina socialinės pedagoginės pagalbos vaikui poreikius (kartu su kitais specialistais), rengia individualius vaikui pagalbos planus, esant poreikiui, padeda ugdomojoje, neformaliojo ugdymo ir kitose veiklose;  
8.3. planuoja metinės veiklos prioritetus, juos derina su direktoriaus pavaduotoju ugdymui ir pagal juos rengia savo veiklos programą mokslo metams;
8.4. konsultuoja vaikus, jų tėvus (globėjus, rūpintojus), bendruomenę socialinių pedagoginių problemų sprendimo, socialinės pedagoginės pagalbos teikimo klausimais;  
8.5. vykdo vaiko teisių pažeidimų prevenciją; pastebėjus ar įtarus smurtą, prievartos, seksualinio išnaudojimo apraiškas, imasi priemonių, kad laiku būtų suteikta pagalba vaikui, nedelsdamas informuoja teisės aktuose nustatytas institucijas ir Įstaigos administraciją;
8.6. dalyvauja sprendžiant krizinius atvejus Įstaigoje, ugdymo ir socialinių įgūdžių problemas; 
8.7. numato socialinės pedagoginės pagalbos teikimo vaikui būdus bei formas, bendradarbiauja su mokytojais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
8.8. dalyvauja formuojant Įstaigos bendruomenės teigiamą požiūrį į įtrauktį, padedant geriau pažinti vaikų įvairovę ir jų poreikius;
8.9. inicijuoja ir įgyvendina prevencines veiklas bei socialinio ugdymo projektus kartu su Vaiko gerovės komisija ir savivaldos grupėmis, ugdant vaikų socialinius ir emocinius gyvenimo įgūdžius;
8.10. atsižvelgdamas į bendruomenės poreikius, strateginį ir metinį veiklos planus bei veiklos prioritetus atlieka aktualius socialinius pedagoginius tyrimus;
8.11. renka, kaupia ir analizuoja informaciją, reikalingą vaikų problemoms spręsti, bendradarbiaujant su bendruomene, esant būtinybei – su kitomis institucijomis;
8.12. dirba vaiko gerovės komisijoje; 
8.13. tvarko ir pildo elektroniniame dienyne „Mūsų darželis“ konsultacijų žurnalą bei kitus teisės aktuose nustatytus dokumentus;
8.14. atstovauja vaiko interesams ir pagal kompetenciją prisideda prie vaiko teisių užtikrinimo Įstaigoje bei bendradarbiaujant su kitomis institucijomis;
8.15. dalyvauja bendrose Įstaigos veiklose: posėdžiuose, pasitarimuose, bendradarbiauja su kolegomis, tobulina kvalifikaciją;
8.16. dalyvauja įgyvendinant įtraukiojo ugdymo nuostatas;
8.17. bendradarbiauja su savivaldybės administracijos padaliniais, atvejo vadybininkais, Valstybės vaiko teisių apsaugos ir įvaikinimo tarnybos specialistais bei kitais socialiniais partneriais;
8.18. inicijuoja ir vykdo prevencines programas bei prevencines veiklas;
8.19. laikosi profesinės etikos principų;
8.20. nuolat tobulina kvalifikaciją;
8.21. vykdo kitus teisėtus Įstaigos direktoriaus ar direktoriaus pavaduotojo ugdymui pavestus nenuolatinio pobūdžio darbus, susijusius su Įstaigos veikla.

IV SKYRIUS
[bookmark: _Hlk234490459]ŠIAS PAREIGAS EINANČIO DARBUOTOJO TEISĖS

9. Socialinis pedagogas turi teisę:
9.1. gauti darbui reikalingą informaciją ir priemones;
9.2. teikti pasiūlymus dėl darbo sąlygų gerinimo;
9.3. atsisakyti vykdyti neteisėtus pavedimus teisės aktų nustatyta tvarka;
9.4. kelti kvalifikaciją ir dalyvauti mokymuose;
9.5. gauti metodinę pagalbą; 
9.6. dalyvauti Vaiko gerovės komisijos veikloje; 
9.7. bendradarbiauti su kitomis institucijomis sprendžiant vaiko gerovės klausimus;
9.8. naudotis kitomis Lietuvos Respublikos teisės aktuose nustatytomis darbuotojo teisėmis.



V SKYRIUS
ŠIAS PAREIGAS EINANČIO DARBUOTOJO ATSAKOMYBĖ
 
10. Socialinis pedagogas atsako už:  
10.1. šiame pareigybės aprašyme nustatytų funkcijų vykdymą; 
10.2. vaikų saugumą socialinės pedagoginės pagalbos teikimo ir ugdymo proceso metu;
10.3. asmens duomenų tvarkymą laikantis Bendrojo duomenų apsaugos reglamento (BDAR), Lietuvos Respublikos teisės aktų bei Įstaigos vidaus dokumentų reikalavimų;  
10.4. tikslų ir teisingą dokumentų rengimą bei išsaugojimą, asmeniškai rengiamų dokumentų atitikimą raštvedybos reikalavimams;
10.5. Įstaigos darbo tvarkos taisyklių, darbuotojų saugos ir sveikatos, priešgaisrinės saugos, higienos reikalavimų ir profesinės etikos normų laikymąsi;
10.6. jam patikėto turto saugumą ir tinkamą naudojimą;
11. Už pareigų nevykdymą ar netinkamą vykdymą socialinis pedagogas atsako Lietuvos Respublikos darbo kodekso, Lietuvos Respublikos švietimo įstatymo ir kitų teisės aktų nustatyta tvarka.
____________________
 

Susipažinau:






